**Cine eşti ?**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu ştiu cine eşti…

Poate eşti frunza

Purtată de vânt

Pe gândul meu

Avid de iubire

Şi cânt,

Sau poate eşti cerul

Ce râde-n lumină

Pe umbra fiorului

Mângâiat de răsărit

Pe retină!

Poate eşti tristeţea

Din flori iritate

De lipsa romanticului

Adormit în petale

Uscate,

Sau poate eşti visul

În taine rătăcit

Reântors din uitare

Şchiopătând prin poveşti,

Zgribulit!

Poate eşti un atom

Alergând în zadar

Prin amintirile

Clipelor ce se-au topit

fără habar,

Sau poate eşti gândul

Evadat din trecut,

Ori oftatul în taină

Din dorul meu

Renăscut!

Nu ştiu cine eşti…

Dar te aşteptam!

Stiam că-ai să vii

Ca un ecou rătăcit,

Să-mi asculţi ţipătul

lacrimii,

Şi să-mi aduni stelele

Risipite-n eter,

Şi să ne ascundem

În iubire, învăluiţi

De mister!